Γεγονότα Οκτωβρίου 2014

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Οκτώβριο του 2014, συνοδευόμενα από τις πηγές μέσω των οποίων μεταδόθηκαν. 

## 1η Οκτωβρίου
;Πόλεμος και επιθέσεις
*Στο Αφγανιστάν Ταλιμπάν βομβιστές αυτοκτονίας επιτίθενται εναντίον αυτοκινητοπομπής του αφγανικού στρατού στην Καμπούλ, σκοτώνοντας 7 άτομα και τραυματίζοντας άλλα 19.(''Wall Street Journal'')
*Εμφύλιος πόλεμος στη Συρία
**Τουλάχιστον 39 άτομα σκοτώνονται σε βομβιστική επίθεση από καμικάζι σε σχολείο στη Χομς. (RTE)
*Ο Σερβοβόσνιος πρώην ηγέτης Ράντοβαν Κάρατζιτς αναλαμβάνει την ηθική ευθύνη για εγκλήματα τα οποία διέπραξαν οι Σέρβοι της Βοσνίας στον πόλεμο του 1992-1995, κατά την απολογία του στο Διεθνές Δικαστήριο της Χάγης. (enet.gr)

;Πολιτική
*Στη Γροιλανδία, παραιτείται από την ηγεσία του κόμματός της η πρωθυπουργός Αλέκα Χάμοντ, καθώς ερευνάται η εμπλοκή της σε οικονομικό σκάνδαλο και προκηρύσσονται γενικές εκλογές για τις 28 Νοεμβρίου. (The Local)
*Η Τζούλια Πίρσον παραιτείται από διευθύντρια των Αμερικανικών Μυστικών Υπηρεσιών, έπειτα από σειρά παραβιάσεων της ασφάλειας του Λευκού Οίκου.(Bloomberg)

## 2 Οκτωβρίου
;Δυστυχήματα
*Από σειρά εκρήξεων σε εργοστάσιο πυρομαχικών στο χωριό Γκόρνι Λομ της βορειοδυτικής Βουλγαρίας καταστρέφεται ολοσχερώς το εργοστάσιο και σκοτώνονται 15 άτομα που εργάζονταν εκεί κατά την ώρα του συμβάντος. (Focus News) 

;Διεθνείς σχέσεις
*Οι ΗΠΑ αίρουν μερικώς την απαγόρευση στις πωλήσεις θανατηφόρων όπλων προς το Βιετνάμ, σε μία ιστορική κίνηση 40 χρόνια μετά τη λήξη του Πολέμου του Βιετνάμ. (Voice of America)

;Πολιτική και εκλογές
*Ο ηγέτης των Σοσιαλδημοκρατών, Στέφαν Λόφβεν, γίνεται επίσημα Πρωθυπουργός της Σουηδίας με την ψήφο της Βουλής (132 υπέρ, 49 κατά και 154 απόντες). (The Local)

## 3 Οκτωβρίου
;Οικονομία
*Το Στατιστικό Γραφείο Εργασίας ανακοινώνει ότι η ανεργία στις ΗΠΑ μειώθηκε από το 6,1% στο 5,9% το Σεπτέμβριο, κάτι που αποτελεί το χαμηλότερο ποσοστό από τον Ιούλιο του 2008. (CNBC)
*Αποκαλύπτεται κυβερνοεπίθεση εναντίον της JPMorgan Chase και άλλων 9 οικονομικών ιδρυμάτων, από την οποία επλήγησαν 83 εκατ. λογαριασμοί. Η εν λόγω επίθεση θεωρείται και ως μία από τις μεγαλύτερες διαρροές δεδομένων στην ιστορία.(Reuters) 
;Πολιτική και εκλογές
*Παρουσιάζεται στη Σουηδία η νέα κυβέρνηση μειοψηφίας, με πρωθυπουργό το Στέφαν Λόφβεν, που αποτελείται από τους Σοσιαλδημοκράτες και το Κόμμα των Πρασίνων. Η πρώην επίτροπος της ΕΕ Μάργκοτ Βάλστρομ είναι η νέα υπουργός Εξωτερικών. (SVT)

;Επιστήμη
*Ο Σουηδός γιατρός Μέιτς Μπράνστρομ ανακοινώνει ότι για πρώτη φορά στα χρονικά μια 36χρονη γέννησε ένα υγιέστατο αγοράκι, αφού πρώτα υποβλήθηκε σε μεταμόσχευση μήτρας. (Τα Νέα)

## 4 Οκτωβρίου
;Διεθνείς σχέσεις
*Η νέα κεντροαριστερή κυβέρνηση της Σουηδίας ανακοινώνει την επικείμενη αναγνώριση της ανεξαρτησίας του Κράτους της Παλαιστίνης, προκαλώντας την έκπληξη (γίνεται η πρώτη χώρα της ΕΕ που προβαίνει σε τέτοια κίνηση). (Euronews) 
;Δυστυχήματα και καταστροφές
*Στην Ινδονησία σκοτώνονται τουλάχιστον 18 άνθρωποι από την κατάρρευση ενός παράνομου ορυχείου χρυσού στη νήσο Βόρνεο. (Πρώτο Θέμα)
;Πολιτική και εκλογές
*Έπειτα από την ολοκλήρωση της καταμέτρησης των ειδικών ψηφοδελτίων από τις εκλογές του 2014 στη Νέα Ζηλανδία, το Εθνικό Κόμμα χάνει την κοινοβουλευτική πλειοψηφία, έχοντας απωλέσει 1 έδρα που κέρδισε το Κόμμα των Πρασίνων. Το Εθνικό Κόμμα παραμένει στην κυβέρνηση που είναι πια μειοψηφίας, με την υποστήριξη του ACT και του Κόμματος Ενωμένο Μέλλον. (''NZ Herald'')
*Λετονικές βουλευτικές εκλογές 2014
**Στις κάλπες για τις βουλευτικές εκλογές προσέρχονται οι πολίτες στη Λετονία, με τις δημοσκοπήσεις έξω από τις κάλπες να δείχνουν ότι ο κυβερνών συνασπισμός θα παραμείνει στην εξουσία, αν και το κόμμα της ρωσικής μειονότητας Ενότητα θα αναδειχθεί πρώτο με ποσοστό 24% των ψήφων. (Ημερησία)

## 5 Οκτωβρίου
;Πόλεμος και επιθέσεις
*Σκοτώνονται 4 αστυνομικοί και ισάριθμοι τραυματίζονται σε βομβιστική επίθεση αυτοκτονίας που σημειώνεται στο Γκρόζνι, την πρωτεύουσα της Τσετσενίας.(BBC)

;Δυστυχήματα και καταστροφές
*Σε καραμπόλα με 35 αυτοκίνητα και 3 νταλίκες στην Εγνατία Οδό (στο ρεύμα από Βέροια προς Θεσσαλονίκη, μεταξύ των κόμβων Βέροιας και Κουλούρας), σκοτώνονται 5 άτομα και δεκάδες άλλα τραυματίζονται. (Τα Νέα)

;Πολιτική και εκλογές
**Βουλγαρικές βουλευτικές εκλογές 2014
**Σε πρόωρες εκλογές για Βουλή ψηφίζουν οι πολίτες στη Βουλγαρία. Το κεντροδεξιό κόμμα GERB προηγείται, σύμφωνα με τις δημοσκοπήσεις, χωρίς όμως να εξασφαλίζει αυτοδυναμία. (enet.gr)
*Βραζιλιάνικες γενικές εκλογές 2014
**Οι Βραζιλιάνοι ψηφοφόροι προσέρχονται στις κάλπες για τις προεδρικές και βουλευτικές εκλογές. Χρησιμοποιείται το σύστημα της ηλεκτρονικής κάλπης.(AP μέσω BBCNews) 
***Στον πρώτο γύρο των εκλογών προηγείται με ποσοστό 40,36% η έως σήμερα πρόεδρος Ντίλμα Ρούσεφ έναντι 34% για τον υποψήφιο του Σοσιαλδημοκρατικού Κόμματος, Αέσιο Νέβες.(Washinghton Post)

## 6 Οκτωβρίου
;Πόλεμος και επιθέσεις
*Πόλεμος στο Κασμίρ
**Η Ινδία και το Πακιστάν ανταλλάσσουν πυρά κατά μήκος των συνόρων, με αποτέλεσμα το θάνατο 5 πολιτών στην Ινδία και άλλων 4 στο Πακιστάν.
(AFP/Reuters via ABC News Australia)
;Καταστροφές και δυστυχήματα
*Από το πέρασμα του τυφώνα Φανφόν στην κεντρική Ιαπωνία πεθαίνουν τουλάχιστον 4 άνθρωποι. (AFP μέσω ABC News Australia)
;Επιστήμη και τεχνολογία
*Το Νόμπελ Ιατρικής για το 2014 απονέμεται από κοινού στον Αγγλοαμερικανό Τζον Ο' Κιφ και στο ζευγάρι των Νορβηγών Μέι-Μπριτ και Έντβαρντ Μόσερ για τις ανακαλύψεις τους σχετικά με το σύστημα χαρτογράφησης του ανθρώπινου εγκεφάλου. (enet.gr)

## 7 Οκτωβρίου
;Πόλεμος και επιθέσεις
*Βορειοκορεατική περίπολος παραβιάζει τα δυτικά χωρικά ύδατα της Νότιας Κορέας και σημειώνεται ανταλλαγή πυροβολισμών. (AFP, NewsCorp μέσω ''Sydney Daily Telegraph'')

;Καταστροφές και δυστυχήματα
*Από σεισμό μεγέθους 6 βαθμών της κλίμακας Ρίχτερ πλήττεται η επαρχία Γιουνάν της Κίνας με αναφορές για τουλάχιστον 1 θύμα. (Sky News) 
*Από έκρηξη σωλήνα όλμου κατά την πραγματοποίηση προγραμματισμένων βολών Βαρέων Όπλων Πεζικού σε πεδίο ασκήσεων στη Μαγνησία, σκοτώνονται 3 στρατιώτες και 1 ακόμα τραυματίζεται. Κηρύσσεται τριήμερο πένθος στις Ένοπλες Δυνάμεις. (Το Βήμα)

;Επιστήμη και τεχνολογία
*Στους Ιάπωνες Ισάμου Ακασάκι και Χιρόσι Αμάνο και στον Αμερικανό Σούτζι Νακαμούρα απονέμεται το φετινό Νόμπελ Φυσικής επειδή ανακάλυψαν τις μπλε διόδους εκπομπής φωτός (LED), μία νέα και φιλική προς το περιβάλλον πηγή φωτός. (BBC)

;Πολιτισμός και κουλτούρα
*Με το διεθνές βραβείο Πολιτκόφσκαγια τιμάται η Ιρακινή βουλευτίνα Βιάν Ντακίλ, μοναδική γυναίκα που εκπροσωπεί τους Κούρδους στο κοινοβούλιο της αραβικής χώρας. (enet.gr)

;Πολιτική και εκλογές
*Στο Βέλγιο, έπειτα από 4 μήνες διαβουλεύσεων, 4 κόμματα συμφωνούν στο σχηματισμό μιας κεντροδεξιάς κυβέρνησης συνασπισμού, με πρωθυπουργό τον Σαρλ Μισέλ. (Πρώτο Θέμα)
*Αραιώνουν οι διαδηλωτές που είχαν κατακλύσει τους δρόμους του Χονγκ Κονγκ με αίτημα περισσότερη δημοκρατία, μία ημέρα μετά τη συμφωνία της κυβέρνησης για διαπραγματεύσεις με τους ηγέτες των φοιτητών. Λίγες ημέρες πριν, υπήρχαν δεκάδες χιλιάδες διαδηλωτών που επιζητούσαν περισσότερες ελευθερίες. Έχουν μείνει πλέον λίγες εκατοντάδες. (CBC)

## 8 Οκτωβρίου
;Πόλεμος και επιθέσεις
*Γίνεται γνωστό ότι ανακαλύφθηκαν μαζικοί τάφοι στην Ιγκουάλα του Μεξικού στις 5 Οκτωβρίου, οι οποίοι υποτίθεται ότι εμπεριέχουν τα λείψανα των 28 από τους συνολικά 43 αγνοούμενους φοιτητές που συνεπλάκησαν με την αστυνομία στη διάρκεια του περασμένου μήνα.(The New York Times)
*Σε βομβιστική επίθεση αυτοκτονίας σκοτώνονται τουλάχιστον 4 άτομα και άλλα 16 τραυματίζονται στην επαρχία Χελμάντ του Αφγανιστάν.
(Tolo News)
*Η Αλ Κάιντα εξαπολύει μια επίθεση στην πόλη αλ Μπάιντα της νότιας Υεμένης, σκοτώνοντας τουλάχιστον 4 στρατιώτες προτού αναχαιτιστούν από το στρατό. (Swiss Info)

;Πολιτική και εκλογές
*Ο Τζον Κι ορκίζεται για 3η θητεία στο αξίωμα του πρωθυπουργού της Νέας Ζηλανδίας. (ABC News Australia)

;Νόμος και έγκλημα
*Ο πρόεδρος της Κένυας Ουχούρου Κενυάτα γίνεται ο πρώτος αρχηγός κράτους που εμφανίζεται ενώπιον του Διεθνούς Ποινικού Δικαστηρίου στο πλαίσιο της προδικαστικής ακροαματικής διαδικασίας για την έρευνα που αφορά την τέλεση εγκλημάτων κατά της ανθρωπότητας. 
(enet.gr)

;Επιστήμη 
*Οι κάτοικοι στη Βόρεια Αμερική, την Αυστραλία, τη δυτική Νότια Αμερική και περιοχών της Ανατολικής Ασίας θα μπορούν να δουν μια ηλιακή έκλειψη σήμερα. (BBC)
*Το φετινό Νόμπελ Χημείας απονέμεται στους Αμερικανούς Έρικ Μπέτσιγκ και Γ. Ε. Μόρνερ και στο Γερμανό Στέφαν Χελ για την ανάπτυξη της μικροσκοπίας φθορισμού υψηλής ανάλυσης. (Πρώτο Θέμα)

## 9 Οκτωβρίου
;Πόλεμος και επιθέσεις
*Στην Τουρκία τουλάχιστον 12 άτομα σκοτώνονται στη διάρκεια διαδηλώσεων από Κούρδους, οι οποίοι ζητούν από την κυβέρνηση να προστατέψει την πόλη Κομπάνι, την οποία από στιγμή σε στιγμή καταλαμβάνουν οι ισλαμιστές του ΙΣΙΣ. (Al Jazeera)
*Στην Υεμένη σκοτώνονται τουλάχιστον 20 άνθρωποι στην πλατεία Ταχρίρ της Σανάα σε βομβιστική επίθεση αυτοκτονίας. (''Daily Star'')
;Πολιτισμός
*Στο Γάλλο μυθιστοριογράφο Πατρίκ Μοντιανό απονέμεται το Νόμπελ Λογοτεχνίας για το 2014. (''Telegraph'')
;Πολιτική
*Η Εσθονία γίνεται η πρώτη πρώην σοβιετική δημοκρατία που αναγνωρίζει τις ενώσεις μεταξύ ατόμων του ίδιου φύλου και δίνει ίσα δικαιώματα σε ζευγάρια ΛΟΑΤ. (EU Observer) (Instinct Magazine)

## 10 Οκτωβρίου
;Πόλεμος και επιθέσεις
*Το Ισλαμικό Κράτος του Ιράκ και της Συρίας συνεχίζουν να πολιορκούν την πόλη Κομπάνε την οποία υπερασπίζονται οι κουρδικές δυνάμεις, με τα Ηνωμένα Έθνη να προειδοποιούν για σφαγή. (Newsbomb μέσω Yahoo!)
;Υγεία
*Σύμφωνα με υπολογισμούς του ΠΟΥ ο αριθμός των θυμάτων από την επιδημία του ιού Έμπολα υπερέβη τις 4.000 με όλους τους θανάτους εκτός από 9 να έχουν συμβεί στη Λιβερία, στη Σιέρα Λεόνε και στη Γουινέα. (BBC)
;Διεθνείς σχέσεις
*Το Νόμπελ Ειρήνης απονέμεται στην πακιστανή ακτιβίστρια για την εκπαίδευση των παιδιών Μαλάλα Γιουσαφζάι και στον Ινδό υποστηρικτή για τα δικαιώματα των παιδιών, Κέιλας Σατιάρθι. (BBC), (''Huffington Post'')
;Πολιτική και εκλογές
*Οι ηγέτες των διαδηλωτών της Occupy Central στο Χονγκ Κονγκ καλούν τους υποστηρικτές τους σε νέες διαδηλώσεις μετά την χθεσινή απόφαση της κυβέρνησης να αναβάλει τις προγραμματισμένες συνομιλίες. (BBC)
*Η μη εμφάνιση του ηγέτη της Βόρειας Κορέας Κιμ Γιονγκ-ουν, στην εκδήλωση για την 69η επέτειο από την ίδρυση του Κόμματος των Εργατών της Κορέας, αυξάνει τις φήμες για το πώς είναι στην υγεία του. (BBC)

## 11 Οκτωβρίου
;Καταστροφές και δυστυχήματα
*Από ποδοπατήματα στη διάρκεια πολιτικής συγκέντρωσης του ηγέτη της αντιπολίτευσης Ιμράν Χαν στην πόλη Μουλτάν του Πακιστάν, σκοτώνονται τουλάχιστον 7 άτομα και άλλα 40 τραυματίζονται. (BBC)
*Ο κυκλώνας Χουντούντ ενσκήπτει πάνω από τον Κόλπο της Βεγγάλης, με αποτέλεσμα να πεθάνει ένα άτομο.Γίνονται μαζικές απομακρύνσεις ανθρώπων από τις εστίες τους, καθώς ο κυκλώνας πλησιάζει προς τις ανατολικές ακτές της Ινδίας. (The Weather Channel) , (AFP μέσω SBS)

;Νόμος και έγκλημα
*Οκτώ άτομα συνελήφθησαν στην πόλη Σεντ Λούις των ΗΠΑ κατά τις διαδηλώσεις που ακολούθησαν το θάνατο ενός ακόμα ατόμου στο προάστιο του Φέργκιουσον αυτήν την εβδομάδα. (Reuters) 

;Πολιτική και εκλογές
*Στο Βέλγιο αναλαμβάνει καθήκοντα η νέα τετρακομματική κυβέρνηση συνασπισμού, με πρωθυπουργό τον Σαρλ Μισέλ. (capital.gr)
*Στην Ελλάδα, ψήφο εμπιστοσύνης (με 155 ψήφους υπέρ έναντι 131 κατά και 2 παρών) λαμβάνει η κυβέρνηση του Αντώνη Σαμαρά. (Το Βήμα)

## 12 Οκτωβρίου
;Πόλεμος και επιθέσεις
*Στη Λιβύη σκοτώνονται τουλάχιστον 21 άτομα στη διάρκεια φυλετικών συγκρούσεων στη διάρκεια του Σαββατοκύριακου. (Al-Arabiyah)
*Τουλάχιστον 26 άνθρωποι σκοτώθηκαν σε φυλετικές συγκρούσεις που έλαβαν χώρα στην πολιτεία Πλατό της Νιγηρίας την περασμένη εβδομάδα.(Nigeria Tribune)

;Διεθνείς σχέσεις
*Ολοκληρώνεται στο Κάιρο η διεθνής διάσκεψη για την ανοικοδόμηση της Γάζας. Ανακοινώνεται ότι συγκεντρώθηκε το ποσό των 5,4 δισ. δολαρίων. (in.gr)

;Υγεία
*Μία νοσοκόμα του Τέξας βρίσκεται θετική στον ιό Έμπολα. Είναι το πρώτο άτομο που νοσεί στις ΗΠΑ και το πρώτο κρούσμα που μεταδόθηκε από δευτερεύουσα επαφή, η δεύτερη φορά στον κόσμο που αρρώστησε κάποιος από έκθεση στον ιό εκτός της αφρικανικής ηπείρου. (AP)

;Πολιτική και εκλογές
*Στην Ουκρανία ο πρόεδρος Πέτρο Ποροσένκο αποπέμπει τον υπουργό Άμυνας Βαλέρι Γκελετέι. (enet.gr)
*Γενικές εκλογές στη Βοσνία και Ερζεγοβίνη 2014
**Στις κάλπες για τις γενικές και τις τοπικές εκλογές προσέρχονται οι πολίτες στη Βοσνία και Ερζεγοβίνη. (BBC)
*Βολιβιανές γενικές εκλογές 2014
**Στη Βολιβία διεξάγονται γενικές εκλογές. (Reuters) 

## 13 Οκτωβρίου
;Πόλεμος και επιθέσεις
*Από έκρηξη 3 βομβών σε σιιτικές περιοχές της Βαγδάτης σκοτώνονται τουλάχιστον 30 άτομα. (Reuters via Yahoo! News)

;Καταστροφές και δυστυχήματα
*Ο τυφώνας Βονφόν πλήττει το νησί Κιούσου της Ιαπωνίας και αναγκάζει 150.000 άτομα να εγκαταλείψουν τις εστίες τους. (AP)
*Στην Ινδία ο κυκλώνας Χουντούντ υποβιβάζεται σε τροπική καταιγίδα, έχοντας προκαλέσει το θάνατο τουλάχιστον 8 ανθρώπων. (AP)
*Σεισμός μεγέθους 7,4 Ρίχτερ σημειώνεται στις ακτές του Ελ Σαλβαδόρ και εκδίδεται προειδοποίηση για τσουνάμι στις ακτές του Ειρηνικού, σε Σαλβαδόρ, Ονδούρα και Νικαράγουα.(Reuters) 

;Πολιτική και εκλογές
*Ο ηγέτης της Βόρειας Κορέας Κιμ Γιονγκ-αν εμφανίζεται για πρώτη φορά δημόσια έπειτα από 5 εβδομάδες. (Reuters μέσω CBC)
*Ο πρόεδρος Έβο Μοράλες εκλέγεται για 3η συνεχή πενταετία, έπειτα από τη νίκη του στις χθεσινές προεδρικές εκλογές στη Βολιβία.(The Guardian)

## 14 Οκτωβρίου
;Καταστροφές και δυστυχήματα
*Σε 24 ανέρχεται ο αριθμός των νεκρών από τον κυκλώνα Χουντούντ με 400.000 ανθρώπους να έχουν ανάγκη από βοήθεια στα ινδικά κρατίδια Άντρα Πραντές και Ορίσα. (BBC)

;Πολιτική και εκλογές
*Ο πρόεδρος της αυτόνομης κυβέρνησης της Καταλονίας Αρτούρ Μας ι Γκαβαρό, εγκαταλείπει τα σχέδιά του για διεξαγωγή δημοψηφίσματος με ερώτηση την ανεξαρτησία ή μη της Καταλωνίας στις 9 Νοεμβρίου, έπειτα από την αντίθεση του Συνταγματικού Δικαστηρίου της Ισπανίας στο δημοψήφισμα.(Bloomberg μέσω ''Business Week'')

;Οικονομία
*Το Βραβείο Νόμπελ Οικονομικών Επιστημών απονέμεται για φέτος στον Γάλλο οικονομολόγο Ζαν Τιρόλ. (Τα Νέα)

;Επιθέσεις
* Μια σχιζοφρενής γυναίκα μαχαιρώνει 3 μαθητές και έναν αστυνομικό σε σχολείο της Δευτεροβάθμιας Εκπαίδευσης στο Ζνταρ ναντ Σάζαβου της Τσεχίας. Ένα 16χρονο αγόρι υποκύπτει στα τραύματά του. (Channel NewsAsia) 

;Πολιτισμός
*Στον Αυστραλό συγγραφέα Ρίτσαρντ Φλάναγκαν για το μυθιστόρημά του *The Narrow Road to the Deep North*απονέμεται το Διεθνές Βραβείο Μπούκερ για το 2014. (BBC)

## 15 Οκτωβρίου
;Πόλεμος και επιθέσεις
*Τουλάχιστον 10 άτομα σκοτώνονται σε συγκρούσεις ανάμεσα σε σιίτες αντάρτες Χούθι και σε υπόπτους εξτρεμιστές της αλ Κάιντα κοντά στην πόλη Ρανταά της Υεμένης. (BBC)

;Δυστυχήματα και καταστροφές
*Από χιονοθύελλα και από χιονοστιβάδες που πλήττουν τα Ιμαλάια, λόγω του κυκλώνα Χουντούντ, σκοτώνονται τουλάχιστον 17 άνθρωποι. (AAP μέσω SBS) , (Reuters) 

;Υγεία
*Και δεύτερο θετικό κρούσμα του ιού Έμπολα ανιχνεύεται σε εργαζόμενο στην υγεία στο Ντάλας του Τέξας. (Reuters μέσω ABC News Australia)

;Πολιτική και εκλογές
*Η Νίκολα Στάρτζεον θα διαδεχθεί τον Άλεξ Σάλμοντ στην ηγεσία του Εθνικού Κόμματος της Σκωτίας και στην πρωθυπουργία.(BBC)

## 16 Οκτωβρίου
;Πόλεμος και επιθέσεις
*Σε ανακοίνωση της Πολεμικής Αεροπορίας του Πακιστάν, αναφέρεται ο ισχυρισμός ότι σκοτώθηκαν τουλάχιστον 27 εξτεμιστές στη διάρκει των χθεσινοβραδινών επιδρομών από αέρος. (AFP μέσω ''Hindustan Times'') 
*Ένας 13χρονος Παλαιστίνιος σκοτώνεται από τα πυρά του ισραηλινού στρατού στη Δυτική Όχθη. (in.gr)

;Διεθνείς σχέσεις
*Η Νέα Ζηλανδία, η Μαλαισία, η Αγκόλα, η Ισπανία και η Βενεζουέλα εκλέγονται για 2 χρόνια στο Συμβούλιο Ασφαλείας των Ηνωμένων Εθνών από το 2015. (Reuters μέσω ABC News Australia)

;Πολιτική και εκλογές
*Αστυνομικές δυνάμεις συγκρούονται με διαδηλωτές του κινήματος Occupy Central with Love and Peace για δεύτερη συνεχή νύχτα στο Χονγκ Κονγκ. (BBC)

## 17 Οκτωβρίου
;Καταστροφές
*Ο Κυκλώνας Γκονσάλο ενσκήπτει στις Βερμούδες και γίνεται η ισχυρότερη καταιγίδα που πλήττει το νησί εδώ και μία δεκαετία. (NBC News), (Reuters) 

;Υγεία
*Ο Παγκόσμιος Οργανισμός Υγείας κηρύσσει τη Σενεγάλη απαλλαγμένη από τον ιό Έμπολα. (Reuters μέσω Business Recorder)

;Διεθνείς σχέσεις
*Σύμφωνα με το πρακτορείο ειδήσεων Kyodo ο Πρωθυπουργός της Ιαπωνίας Σίνζο Άμπε απέστειλε μία τελετουργική προσφορά προς το προσκύνημα Γιασουκούνι στο Τόκιο, εξέλιξη που μπορεί να περιπλέξει τις σχέσεις ανάμεσα στην Κίνα και στη Νότια Κορέα.(Reuters) 

## 18 Οκτωβρίου
;Επιθέσεις
*Σε επίθεση υπόπτων ανταρτών από την Ουγκάντα σκοτώνονται 20 άνθρωποι στη Λαϊκή Δημοκρατία του Κονγκό. Η επίθεση έλαβε χώρα στην πόλη Μπενί και είναι η δεύτερη εντός 48 ωρών. (Reuters) 

;Δυστυχήματα και καταστροφές
*Ο αριθμός των νεκρών από τις κατολισθήσεις στο Νεπάλ έφτασε τους 40.(Xinhua)
*Σφοδρές βροχοπτώσεις πλήττουν τη Νικαράγουα, με αποτέλεσμα να πεθάνουν τουλάχιστον 22 άτομα, ανάμεσα στα οποία και 9 από την κατάρρευση φράγματος στην πρωτεύουσα Μανάγκουα. (BBC)

;Περιβάλλον
*Γίνεται γνωστό ότι πέθανε στην Κένυα ένας αρσενικός βόρειος λευκός ρινόκερος, είδος που απειλείται με εξαφάνιση. Μόνο 6 είδη του ζουν ακόμα. (ABC), (Sydney Morning Herald)

## 19 Οκτωβρίου
;Πόλεμος και επιθέσεις
*Ο σουηδικός στρατός δημοσιοποιεί μια φωτογραφία ενός υποβρυχίου στα ανοικτά της Στοκχόλμης που βρίσκεται υπό έρευνα και πιστεύεται ότι είναι ρωσικό. (''Expressen'')
*Οι αστυνομικές δυνάμεις του Χονγκ Κονγκ συγκρούονται βίαια με διαδηλωτές στο Μονγκ Κοκ.(McClatchy μέσω ''Washington Post'')
;Επιστήμη
*Αμερικανοί ερευνητές κατόρθωσαν να δημιουργήσουν στο εργαστήριο ανθρώπινο έντερο από βλαστοκύτταρα. (AAP μέσω ''The Australian'') (Το Βήμα)
* Ο κομήτης C/2013 A1, περισσότερο γνωστός ως Siding Spring, φτάνει σε απόσταση μόλις 140.000 χιλιομέτρων από τον Άρη. (ABC) (Ο Φιλελεύθερος)

## 20 Οκτωβρίου
;Πόλεμος και επιθέσεις
*Στη διάρκεια επίθεσης των κυβερνητικών δυνάμεων εναντίον ισλαμιστών στη Λιβύη κατά τις τελευταίες 5 ημέρες σημειώθηκαν 75 θάνατοι.(AFP μέσω ''Business Standard'')
*Τουλάχιστον 43 Σιίτες σκοτώνονται στη Βαγδάτη και στην ιερή πόλη της Καρμπάλα σε σειρά βομβιστικών επιθέσεων. (AP)
*Πόλεμος στο Ντονμπάς
**Ισχυρή έκρηξη σημειώνεται σε εργοστάσιο ελαστικών στην κατεχόμενη από αντάρτες πόλη Ντονέτσκ, με τα ρωσικά ΜΜΕ να μεταδίδουν ότι αιτία της έκρηξης είναι πύραυλος. Η κυβέρνηση της Ουκρανίας αρνείται τις κατηγορίες. (''The Independent'') 

;Δυστυχήματα
*Από τη σύγκρουση 2 λεωφορείων στον αυτοκινητόδρομο Ντάκα- Ραϊσαχί στο βορειοδυτικό Μπανγκλαντές σκοτώνονται τουλάχιστον 30 άτομα. (AAP μέσω ''The Australian'')

;Πολιτική και εκλογές
*Ο Τζόκο Βιντόντο ορκίζεται Πρόεδρος της Ινδονησίας.(BBC)
*Στην Ιαπωνία παραιτούνται δύο υπουργοί της κυβέρνησης του Σίνζο Άμπε εξαιτίας της ανάμειξής τους σε σκάνδαλο κακοδιαχείρισης κυβερνητικών πόρων. Πρόκειται για τους υπουργούς Εμπορίου Γιούκο Ομπούτσι και Δικαιοσύνης Μιντόρι Ματσουσίμα. (AFP μέσω NZ Stuff)

## 21 Οκτωβρίου
;Πόλεμος και επιθέσεις
*Από έκρηξη βόμβας στην Καμπούλ σκοτώνονται τουλάχιστον 4 στρατιώτες του Αφγανιστάν και άλλα 12 άτομα τραυματίζονται, εκ των οποίων και 6 πολίτες.(AP) 

;Νόμος και έγκλημα
*Ο Όσκαρ Πιστόριους καταδικάζεται σε φυλάκιση 5 ετών από δικαστήριο της Νότιας Αφρικής για το φόνο της φιλενάδας του, Ρίβα Στέενκαμπ. (''Mail and Guardian''), (NBC)

;Αθλητισμός
*Στο μπέιζμπολ, αρχίζει το World Series για το 2014. Οι San Francisco Giants νικούν με 7-1 τους Kansas City Royals στον πρώτο αγώνα που ολοκληρώνεται στο γήπεδο Κάουφμαν. (AFP μέσω Sports Fan), (AP)

## 22 Οκτωβρίου
;Πόλεμος και επιθέσεις
*Το NATO αναχαιτίζει ρωσικά πολεμικά αεροσκάφη πάνω από τη Βαλτική Θάλασσα, καθώς συνεχίζεται η έρευνα της Σουηδίας για την ανεύρεση ενός υποβρυχίου, πιθανώς κατεστραμμένου.(AP μέσω ''Daily Telegraph'') (Europe Online Magazine) 
*Ένοπλος πυροβολεί έναν στρατιώτη στον Καναδά έξω από το κτήριο του Κοινοβουλίου. Το πτώμα του δράστη βρίσκεται αργότερα εντός του κτηρίου. Το συμβάν έλαβε χώρα λίγες ώρες μετά την αύξηση του συναγερμού για τρομοκρατικό χτύπημα από χαμηλή σε μεσαία κλίμακα μετά τον θανάσιμο τραυματισμό 2 στρατιωτών σε επίθεση στο Κεμπέκ που έγινε χθες.(CBC) (BBC), (CNN) (AFP μέσω Yahoo News) (Guardian)

;Νόμος και έγκλημα
*Ένοχοι κρίνονται από δικαστήριο 4 πρώην εργαζόμενοι στην Blackwater Worldwide κατηγορούμενοι για το φόνο 14 αμάχων Ιρακινών το 2007 με πολυβόλα. (''Washington Post'')

## 23 Οκτωβρίου
;Πόλεμος και επιθέσεις
*Μέλος της Χαμάς πραγματοποιεί τρομοκρατική επίθεση χτυπώντας με το όχημά του μια ομάδα πεζών σε σιδηροδρομικό σταθμό της Ιερουσαλήμ σκοτώνοντας ένα μωρό 3 μηνών.(Times of Israel)

;Υγεία
*Θετικός στον ιό του Έμπολα βρίσκεται ένας γιατρός στη Νέα Υόρκη. Ο γιατρός νωρίτερα εργαζόταν στη Γουινέα.(WABC-TV) 
*Το Μάλι επιβεβαιώνει το πρώτο κρούσμα του Έμπολα στη χώρα, καθώς νόσησε ένα κορίτσι 2 ετών. (BBC)

;Νόμος και έγκλημα
*Ένοπλος επιτίθεται με τσεκούρι σε ομάδα αστυνομικών στη Νέα Υόρκη, τραυματίζοντας 2 άτομα και στη συνέχεια πέφτει νεκρός από πυρά. Η αστυνομία υποπτεύεται ότι ο δράστης εμπνεύστηκε από τις ιδέες φανατικών ισλαμιστών.(CNN) 

;Επιστήμη
*Σημειώνεται μερική έκλειψη ηλίου ορατή από το μεγαλύτερο μέρος της Βόρειας Αμερικής. (timeanddate.com)

## 24 Οκτωβρίου
;Πόλεμος και επιθέσεις
*Σε 2 επιθέσεις εξτρεμιστών στη Χερσόνησο του Σινά σκοτώνονται τουλάχιστον 33 Αιγύπτιοι στρατιώτες.(Reuters) 
*Στη Δυτική Όχθη σκοτώνεται από πυρά του ισραηλινού στρατού ένας 14χρονος Παλαιστίνιος αμερικανικής καταγωγής επειδή έριξε κοκτέιλ μολότοφ σε έναν αυτοκινητόδρομο.(Times of Israel)

;Νόμος και έγκλημα
*Ένας μαθητής και ένας ένοπλος συμμαθητής του τραυματίζονται θανάσιμα από πυροβολισμούς σε Λύκειο του Μέρισβιλ στην Ουάσινγκτον. Τραυματίζονται άλλα 6 άτομα. (CNN)

;Διεθνείς σχέσεις
*Η Ευρωπαϊκή Ένωση καταλήγει σε ιστορική συμφωνία για το κλίμα, υποσχόμενη να μειώσει τις εκπομπές διοξειδίου του άνθρακα κατά 40% ως το έτος 2030. (AFP/Reuters via ABC News)

;Πολιτική και εκλογές
*Εκλογές στην Μποτσουάνα
**Στις κάλπες προσέρχονται οι πολίτες στην Μποτσουάνα για τις γενικές εκλογές με το κυβερνών Δημοκρατικό Κόμμα της Μποτσουάνας του προέδρου Ίαν Χάμα να κερδίζει τις 33 από τις συνολικά 57 έδρες. (Reuters) 

;Επιστήμη και τεχνολογία
*Η Εθνική Διαστημική Υπηρεσία της Κίνας εκτοξεύει το μη επανδρωμένο διαστημικό σκάφος Chang'e 5-T1 sμε σκοπό να τεθεί σε τροχιά γύρω από τη Σελήνη και να επιστρέψει στη Γη. (AP)
*Ο Άλαν Γιούστας καταρρίπτει το ρεκόρ πτώσης με αλεξίπτωτο στα 135.000 πόδια. (Daily Mail)

## 25 Οκτωβρίου
;Πόλεμος και επιθέσεις
*Η Αίγυπτος κηρύσσεται σε τρίμηνη κατάσταση εκτάκτου ανάγκης σε περιοχές της Χερσονήσου του Σινά μετά το θάνατο τουλάχιστον 31 στρατιωτών σε δύο επιθέσεις εξτρεμιστών στις εν λόγω περιοχές. (BBC)

;Καταστροφές και δυστυχήματα
*Από την κατάρρευση ανθρακωρυχείου στη δυτική επαρχία Σινγιάν της Κίνας, σκοτώνονται 16 εργάτες. (Reuters) 

;Νόμος και έγκλημα
*Στο Ιράν εκτελείται με απαγχονισμό η Ρεϊχανέχ Τζαμπαρί, μια γυναίκα που σκότωσε έναν άνδρα, για τον οποίο είχε πει ότι αποπειράθηκε να την σκοτώσει, παρά τη διεθνή εκστρατεία για να μην εκτελεστεί.(Σκάι) 

;Πολιτική και εκλογές
*Η ομοσπονδιακή κυβέρνηση των ΗΠΑ αναγνωρίζει τους γάμους μεταξύ ατόμων του ίδιου φύλου στο Άινταχο, την Αλάσκα, την Αριζόνα, τη Βόρεια Καρολίνα, το Ουαϊόμινγκ και στη Δυτική Βιρτζίνια. Έτσι, ο αριθμός των πολιτειών των ΗΠΑ όπου αναγνωρίζεται ο γάμος μεταξύ ομοφυλοφίλων έφτασε τις 32. (ABC News)

## 26 Οκτωβρίου
;Πόλεμος και επιθέσεις
*Ο στρατός του Πακιστάν ανακοινώνουν ότι σκοτώθηκαν 18 εξτρεμιστές σε αεροπορικές επιθέσεις που έλαβαν χώρα κοντά στην μεθόριο με το Αφγανιστάν. (AFP μέσω ''Business Recorder'')
*Κλείνει η τελευταία βρετανική βάση στο Αφγανιστάν, το Στρατόπεδο Μπάστιον και παραδίδεται στην κυβέρνηση της ασιατικής χώρας. (BBC News)

;Πολιτική και εκλογές
*Τυνησιακές βουλευτικές εκλογές 2014
**Στις κάλπες για τις βουλευτικές εκλογές προσέρχονται οι πολίτες στην Τυνησία, τις πρώτες εκλογές με βάση το νέο Σύνταγμα. (BBC)
**Οι ισλαμιστές της αντιπολίτευσης παραδέχτηκαν την ήττα τους στις εκλογές. Προηγείται το κοσμικό κόμμα Νιντάα Τουνές. (euronews) 
*Βραζιλιάνικες γενικές εκλογές 2014
**Διεξάγεται ο δεύτερος γύρος των προεδρικών εκλογών στη Βραζιλία με την Ντίλμα Ρούσεφ να επικρατεί του Αέσιο Νέβες κερδίζοντας 2η συνεχόμενη θητεία. (Ημερησία)
*Γενικές εκλογές στην Ουρουγουάη 2014
**Γενικές εκλογές διεξάγονται στην Ουρουγουάη. Σε δεύτερο γύρο αναμένεται να κριθεί ο νικητής των προεδρικών εκλογών, ανάμεσα στον αριστερό Ταμπαρέ Βάσκες, ο οποίος συγκέντρωσε 47,8% των ψήφων στον πρώτο γύρο και στον κεντροδεξιό Λουίς Λακάγιε Που, ο οποίος απέσπασε το 31,1%. (Η Σημερινή)
*Ουκρανικές βουλευτικές εκλογές 2014
**Οι υποστηρικτές του προέδρου Πέτρο Ποροσένκο κερδίζουν τις πρόωρες βουλευτικές εκλογές στην Ουκρανία.(AP μέσω Fox News)
***Νικητές των εκλογών είναι τα φιλοδυτικά κόμματα, ενώ για πρώτη φορά στα χρονικά δεν εισήλθε στη Βουλή το Κομμουνιστικό Κόμμα Ουκρανίας. (Το Βήμα)

## 27 Οκτωβρίου
;Δυστυχήματα
*Στη Βραζιλία από τη σύγκρουση λεωφορείου με φορτηγό στην πόλη Ιμπίτινγκα της πολιτείας του Σάο Πάολο σκοτώνονται 10 άνθρωποι και άλλοι 31 τραυματίζονται. (kathimerini.gr)

;Νόμος και έγκλημα
*Η ισπανική αστυνομία συλλαμβάνει 51 άτομα στο πλαίσιο ανθρωποκυνηγητού κατά της διαφθοράς. (TOP)
*Το πρώτο περιστατικό πυροβολισμού σε σχολείο στην Εσθονία σημειώνεται στην πόλη Βίλγαντι όταν 15χρονος μαθητής πυροβόλησε και τραυμάτισε θανάσιμα την καθηγήτριά του κατά τη διάρκεια του μαθήματος. (ERR)

;Πολιτική και εκλογές
*Ο μετριοπαθής συντηρητικός Τζον Τόρι εκλέγεται δήμαρχος στην πόλη Τορόντο του Καναδά.(News Limited)

## 28 Οκτωβρίου
;Υγεία
*Η Αυστραλία απαγορεύει την είσοδο σε πολίτες από τη Λιβερία, τη Γουινέα και τη Σιέρα Λεόνε, χώρες που επλήγησαν πιο πολύ από τον ιό Έμπολα. (Reuters) 

;Πολιτική
*Η Πολωνία ανακοινώνει ότι ενισχύει τις δυνάμεις της στα ανατολικά σύνορα, πιο κοντά στην Ουκρανία και στη Ρωσία. (in.gr)
*Μεταδίδεται ότι ο ηγέτης της Βόρειας Κορέας Κιμ Γιονγκ-ουν υποβλήθηκε σε χειρουργική επέμβαση για αφαίρεση κύστης από τον αστράγαλο. (kathimerini.gr)
*Τα ΜΜΕ της Ζάμπια μεταδίδουν ότι ο πρόεδρος της χώρας, Μάικλ Σάτα, πέθανε στο Λονδίνο.(New Vision)

;Πολιτισμός
*Το Υπουργείο Πολιτισμού της Ελλάδας δίνει για πρώτη φορά στη δημοσιότητα βίντεο από τις ανασκαφές στην Αμφίπολη. (enet.gr)

## 29 Οκτωβρίου

;Καταστροφές και δυστυχήματα
*Από κατολισθήσεις λάσπης στην νότια και στην κεντρική Σρι Λάνκα σκοτώνονται περισσότεροι από 100 άνθρωποι. (Reuters) 

;Πολιτική και εκλογές
*Τυνησιακές βουλευτικές εκλογές 2014
**Σύμφωνα με τα αποτελέσματα των πρόσφατων βουλευτικών εκλογών στην Τυνησία, το κοσμικό κόμμα Νιντά Τουνές κερδίζει την πλειοψηφία των εδρών. (BBC)
*Ο αντιπρόεδρος της Ζάμπια, Γκάι Σκοτ, γίνεται μεταβατικός πρόεδρος, μετά το θάνατο του Μάικλ Σάτα. (Voice of America)

;Αθλητισμός
*Στο μπέιζμπολ του Major League, οι San Francisco Giants κατακτούν το World Series για το 2014 επικρατώντας με 4-3 αγώνες των Kansas City Royals. (''The Guardian''), (AP)

## 30 Οκτωβρίου
;Πόλεμος και επιθέσεις
*Διαδηλωτές στην Μπουρκίνα Φάσο ζητούν την παραίτηση του προέδρου Μπλεζ Κομπαορέ και πυρπολούν το κτήριο του Κοινοβουλίου και άλλα δημόσια κτήρια. Ο αρχηγός του στρατού διαλύει την κυβέρνηση και τη βουλή, ανακοινώνοντας απαγόρευση κυκλοφορίας και μεταβατική περίοδο ενός έτους. Ο Κομπαορέ καταφεύγει στο Ντακάρ της Σενεγάλης. (Euro News) 

;Δυστυχήματα
*Από τη συντριβή αεροσκάφους τύπου Beechcraft King Air B200 πάνω σε κτήριο στην πόλη Γουίτσιτα του Κάνσας, σκοτώνονται 4 άνθρωποι.(Wichita Eagle)

;Διεθνείς σχέσεις
*Η Σουηδία αναγνωρίζει επίσημα την Παλαιστίνη ως ανεξάρτητο κράτος. Το Ισραήλ ανακαλεί τον πρεσβευτή του στη Σουηδία. (''The Independent'') 

;Πολιτική
*Ο Ναός του Όρους στην Ιερουσαλήμ κλείνει για τους επισκέπτες, για πρώτη φορά από 2000, έπειτα από την απόπειρα δολοφονίας του ισραηλινού ακτιβιστή Γιεχούντα Γκλικ. (''The Jerusalem Post'')

## 31 Οκτωβρίου
;Επιθέσεις και πόλεμος
*Ο πρόεδρος της Μπουρκίνα Φάσο Μπλεζ Κομπαορέ παραιτείται έπειτα από την αντικυβερνητική εξέγερση. Ο στρατηγός Ονορέ Τραορέ αναλαμβάνει προσωρινά την εξουσία για μεταβατική περίοδο.(BBC)
*Από έκρηξη βόμβας στην πολιτεία Γκόμπε της Νιγηρίας σκοτώνονται τουλάχιστον 4 άτομα και άλλα 32 τραυματίζονται. (BBC)

;Δυστυχήματα
*Από την έκρηξη και συντριβή του διαστημόπλοιου SpaceShipTwo της Virgin Galactic στην έρημο Μοτζάβε της Καλιφόρνια, σκοτώνεται 1 άτομο και 1 ακόμα τραυματίζεται. (The Bakersfield Californian) (ABC News) (BBC)

;Διεθνείς σχέσεις
*Η Αυστραλία και οι ΗΠΑ αίρουν τις κυρώσεις που είχαν επιβληθεί εναντίον των Φίτζι έπειτα από την πρόσφατη διεξαγωγή εκλογών με δημοκρατικές διαδικασίες. (''The Guardian'')

 10